
« Al patrulea copil al familiei Cristinei şi a lui Alin, pruncul Ilie, a primit ieri 
botezul. Să îi dea Dumnezeu putere pentru rugăciunile de foc ale proorocu- 
lui! 


+ Sora Aurora-Agapia (foto, aici alături de mătuşa sa, Domnica) a trecut 
la Domnul după o lungă şi grea luptă cu cancerul, în ajunul praznicului Sf. 
Prooroc Ilie. Mulţi dintre noi o ştim din pelerinajele organizate de ea la mă- 
năstirile din Ucraina. Dumnezeu să o ierte! 


+ Arhiepiscopia Alba Iuliei organizează, în perioada 
18-27 iulie, cea de a patra ediţie a Taberei Inter- 
naţionale de la Mănăstirea Oaşa, dedicată tine- 
rilor români din diaspora şi din ţară. Timp de 10 
zile, cei peste 170 de tineri participanţi vor lua parte 
la programul aşezământului monahal, care include 
participarea la slujbe, la activităţile gospodăreşti, conferinţe, dialoguri duhovniceşti și lecţii de muzică psaltică. (sursa: 
basilica.ro) 


+ Episcopul Ieronim al Daciei Felix a început vizitele în Eparhia încredinţată. Imediat după ce a fost primit oficial 
la Vârşeţ, noul episcop a convocat prima şedinţă de permanenţă a Consiliului Eparhial. După şedinţă, ierarhul a început 
vizitele canonice în această episcopie mult încercată, săvârşind apoi Sfânta Liturghie la Catedrala românească 
„Inălţarea Domnului” din Vârşeţ, unde se află sediul Eparhiei Daciei Felix. (sursa: basilica.ro) 


+ Episcopia rusă a Marii Britanii a început acum 2 ani un proiect de strângere a imnografiilor sfinţilor brita- 
nici de dinainte de marea schismă, pentru a fi introduse în cărţile de cult ortodoxe. Până acum au fost culese 95 de 
slujbe complete, iar în paralel s-a urmărit redescoperirea fragmentelor de moaşte ale sfinţilor din arhipelagul britanic. 
(sursa: orthodoxchristian.com) 


IEROTHEOS 


Mitropolie al Nafpaksoalai 


COFdainele de piele 
Viaţa, bolile, bătrâneţea, 
moartea şi ceasul morţii 


Mitrop. lerotheos Vlachos 


Hainele de piele. Viaţa, bolile, bătrâneţea, moartea şi ceasul 
morţii 


Părinţii Bisericii învaţă în scrierile lor că „hainele de piele” cu care Dumnezeu iLla îm- 
brăcat pe primii oameni după cădere sunt stricăciunea, pătimirea și moartea, strâns le- 
gate de modul naşterii noastre, de boli, de bătrâneţe şi moarte. 
În această carte, sunt prezentate câteva opinii despre felul cum omul din Biserică se con- 
fruntă cu aceste probleme ale „hainelor de piele” şi despre cum dobândeşte simţirea vie- 
ţii celei fără de moarte prin dulceaţa cunoaşterii lui Dumnezeu. 

Foaie ortodoxă pentru sufleţ 


„Ce minunat este să 
ne purtăm poverile 
unii altora întru le- 
gătura dragostei şi 
apăcii !” 


Episcopul vikingilor 


Sf. Ilie ne-a făcut mai multe daruri. 
Poate unele din ele încă nu sunt vi- 
zibile, poate aşteptam o ploaie bine- 
cuvântată pentru pământul uscat şi 
suntem dezamăgiţi că Sf. Ilie nu a 
trimis-o. Însă sfinții nu sunt zgâr- 
ciți, căci Dumnezeu este dărnicia 
însăşi. Darurile lor sunt felurite şi 
potrivite cu fiecare om, timp şi situ- 
ație. Obştea noastră a fost binecu- 


vântată în seara prăznuirii prooro- 
cului cu prezența unuia dintre cei 
mai îndrăgiți ierarhi ai noştri: PS. 
Macarie al Europei de Nord. 
Poate este îndrăgit şi pentru că, 
tânăr fiind, se face mai uşor înţeles 
de majoritatea dintre noi. Dincolo 
de cuvinte însă stă dragostea cu 
care a îmbrăcat în acea seară ob- 
ştea întreagă, pe părinți şi pe fieca- 


re dintre noi în parte. Ierarhul vi- 
kingilor a avut un cuvânt pentru 
fiecare şi a stat cu fiecare câte pu- 
țin, în timp ce ne miruia. Ne-a îm- 
părtăşit din greul, dar şi din frumu- 
seţea misiunii scandinave, ne-a fă- 
cut prieteni cu sfinți de care nu am 
mai auzit, dar care au intrat imedi- 
at în inimile noastre, ne-a vorbit de 
la suflet la suflet. 


Sf. Mucenic Olaf. regele Norvegiei 


ț 29 iulie 1030 


Încă de tânăr a devenit războinic viking, remarcându-se repede ca lider şi strateg. 
I-a urmat la domnie tatălui său. Apoi s-a îndreptat spre Anglia, unde împreună cu 
năvălitorii vikingi norvegieni au cucerit în 1011 Canterbury şi au luat prizonier pe 
arhiepiscop. Olav a intrat, în cele din urmă, în slujba Ducelui Richard al II-lea al 
Normandiei unde a avut primele contacte cu creştinismul. După o iarnă petrecută 
la Rouen, Olav a fost copleşit de frumuseţea şi profunzimea spiritualităţii creştine 
şi a primit Botezul. Apoi s-a întors în ţara sa unde a adus patru episcopi din Anglia 
pentru a-i creştina pe vikingi. Regele Olav a călătorit de-a lungul Norvegiei, împre- 
ună cu episcopii săi, a ţinut adunări cu poporul, iar viaţa creştină a început să înflo- 
rească şi să se dezvolte. Insă dușmanii danezi îi doreau tronul şi au năvălit cu arma- 
tă numeroasă. Olav a fost ucis în luptă, purtând pe buze numele Mântuitorului. La 


mormântul său s-au săvârşit numeroase minuni. 

Iată unul din cuvintele sale, rostit 
de curând în faţa altor credincioşi, 
dar care ni se poate face şi nouă 
pricină de întărire şi de început 
bun: 


„Noi, oamenii, avem întotdeau- 
na nevoie de oameni. Suntem 
făcuţi unul pentru altul, iar ra- 
iul nu-l putem dobândi decât 
împreună. Nu suntem făcuţi pen- 
tru această lume, ci pentru rai. Iar 
raiul îl dobândim laolaltă, frate cu 
frate şi soră cu soră, semen cu se- 
men, în comuniune de iubire. Fiind- 
că, iată, lucrarea tămăduitoare a 
Mântuitorului lisus Hristos nu se 
săvârşeşte în izolare şi în frică şi în 
individualism, ci în comuniune de 
iubire lucrătoare. 


Ce minunat este să ne purtăm pove- 


rile unii altora întru legătura dragos- 
tei şi a păcii, ce minunat este să 
avem oameni, ce minunat este să 
avem prieteni, aşa cum a avut parali- 
ticul vindecat de Mântuitorul Iisus 
Hristos! Este cumplită boala singu- 
rătăţii şi a abandonului pe care a 
experimentat-o un alt slăbănog, des- 
pre care aflăm în Evanghelia după 
Ioan, cel de la Vitezda, care era 
abandonat, era uitat de semenii săi 
şi zăcea acolo chircit, nu de un an 
sau doi, ci de 38 de ani în suferinţa 
sa, până ce a venit Dumnezeu-Omul 
şi l-a tămăduit şi pe acesta. 


Aşadar, să fim cu toţii prieteni ai 
celui care suferă, să-l ridicăm la pro- 
priu, dar şi sufleteşte, să-i alinăm 
durerea şi suferința prin concret, 
prin fapta noastră cea bună, dar şi 
prin rugăciune. Dacă nu este cu pu- 


tinţă să-l ajutăm fizic, este cu putinţă 
să-l pomenim în rugăciune şi îl pu- 
tem ridica pe fratele nostru aflat în 
suferință sau pe sora noastră care 
boleşte, pe targa rugăciunii noastre. 
Sunt martor la atâtea minuni pe care 
Domnul le-a săvârşit întru rugăciu- 
nea noastră neîncetată pentru cei 
aflaţi în nevoi, în necazuri, în strâm- 
torări, în singurătate şi în boală. 


Să pomenim pe cei mulţi care suferă 
la casele lor sau în spitale şi, mai cu 
seamă, pe cei care sunt singuri şi 
uitaţi şi abandonaţi. Noi, cei din fa- 
milia Bisericii, nu trebuie să îi uităm 
şi să îi excludem din preocuparea, 
din grija noastră, ci să ne facem tu- 
turor toate, ca pe toţi să-i dobândim 
în Hristos.” 


rug de foc 


cercul nostru a devenit vitreg 
înconjurat de spaţii virane 


pe care încă se pot planta spe- 
ranţe 


căutăm un rug de foc 
pentru a fi adoptați 

cu toate gropile 

săpate de noi cu hărnicie 


dar şi cu rugătoarele noastre 


cântări 


pipăim lumina ca orbul ne- 
vindecat 


şi imităm îmbrătişările ade- 
vărate 


ne doare dar tot mergem 


te întreb dacă n-am ratat zi- 
durile Iubirii 


îmi spui că tu nu poţi înşela 
punctele limită 


rugul de foc se confirmă 


ni se aprind mâinile 


strâns legate 


PN, 

Organizarea ttmpului 


- o perspectivă ortodoxă - 


Rugăciunea de dimineaţă a Sf. Fila- 
ret spune: „În toate împrejurările 
neprevăzute nu ne lăsa, ci adu-ne 
aminte că toate sunt trimise de Ti- 
ne”. Să vedem ce înseamnă acest 
„trimise de Tine”. Dumnezeu nu i-a 
trimis pe teroriştii care au distrus 
turnurile gemene din New York, dar 
El a îngăduit ca aceia să zboare cu 
avionul atunci. Aşadar, evenimente- 
le care nu ţin de noi se 


întâmplă cu îngăduinţa lui ya 5 
dincolo de (AA 


Dumnezeu, 
puterea noastră de înţele- 
gere. Totuşi, prin credinţă, 
spunem că Dumnezeu tri- 
mite toate cele care ni se 
întâmplă. Chiar şi cele pe 
care le putem anticipa 
omeneşte, pot fi descrise 
ca neprevăzute, pentru că 
au o parte care ne rămâne 
necunoscută. 


Însă dacă avem în vedere 
că timpul nu ne aparţine, 
orice eveniment de acest 
fel va dobândi un nou înţeles. Sun- 
tem înzestrați cu libertate, iar 
aceasta înseamnă să primim 
tot ce ni se întâmplă, bun sau 
rău, ca o binecuvântare ascun- 
să a lui Dumnezeu. 


Să folosim timpul la maxim 


În abordarea ortodoxă a timpului 
apare un paradox. Nu ne 
„organizăm” timpul, dar totuşi tre- 
buie să fim cu grijă la felul în care îl 
folosim. Trebuie să ne facem 
planuri, dar să nu ajungem ro- 
bii lor. Aşadar, să-L lăsăm pe Dum- 
nezeu să lucreze prin noi tot timpul. 
Uneori, folosim prezentul pentru a 
plănui o acţiune din viitorul înde- 
părtat sau de peste o zi. Dar să nu 
uităm că Cel care planifică trebuie să 
fie Dumnezeu. Iar apoi să nu ne fa- 
cem din planuri o obsesie şi nici să 
nu le lăsăm să ne conducă viaţa. 
Trebuie să trăim hotărâți clipa de 
faţă şi să fim flexibili la orice schim- 


(2) 


bare de plan făcută de Dumnezeu, 
indiferent de moment. O sfântă spu- 
nea că ar dori să fie o minge pe su- 
prafaţa unei mese, în mâinile Dom- 
nului, astfel îngăduindu-l să o ducă 
unde binevoieşte şi Îi este bine plă- 
cut. 


Adevărul este că avem suficient 
de mult timp şi încă şi în plus, 
pentru a face tot ceea ce Dum- 


Ss 


nezeu a rânduit să facem pe 
acest pământ. El ne-a dat talanţii 
slujirii fiecăruia, dar ne-a dat şi sufi- 
ciente resurse şi timp pentru a le 
împlini. Insă noi dorim altceva. In- 
trăm într-o viaţă stresantă şi plină 
de nemulțumire. Ne facem propriul 
nostru stres, în bună măsură. 


Gata pentru absolut orice 


Pentru a fi pregătiţi astfel, trebuie să 
ştim ce avem de făcut şi ce să alegem 
să nu facem. Apoi putem face sau nu 
ceea ce se cere la un anumit mo- 
ment, bazându-ne pe aflarea voii lui 
Dumnezeu. Însă de prea multe ori 
răspundem mai degrabă vocii care 
se aude cel mai puternic, aceasta 
nefiind întotdeauna cea a lui Dum- 
nezeu.. 


Un autor spunea cândva că avem 
nevoie de un sistem de notare a ce- 
lor ce trebuie făcute. Acestea se nu- 


mesc proiecte, adică orice lucru care 
are nevoie de o acţiune mai comple- 
xă decât cea dintre-o mişcare. Avem 
nevoie şi de o listă cu paşii de urmat 
în viitor, ceea ce ne-ar organiza mai 
bine viaţa. Apoi să le grupăm în 
funcţie de necesităţi şi să facem doar 
cele de care este nevoie. 


Creierul este un instrument 
fin, făcut pentru gândirea crea- 
tivă, dar care nu poate şi 
nu trebuie să ţină minte 
tot ceea ce avem de făcut. 
Adică Dumnezeu a lăsat 
mintea pentru lucruri mai 
importante decât să ne 
batem capul ce să facem 
sau ce să nu facem toată 
ziua pentru că nu am ştiut 
să ne organizăm din timp. 
Dacă notăm lista de făcut 
pe categorii şi ne folosim 
de un sistem de notare şi 
reţinere, atunci acesta va 
lucra în locul nostru, dân- 
du-ne libertatea să ne folo- 
sim mintea pentru lucrurile cu ade- 
vărat importante. Aşadar un creion 
şi o foaie de hârtie, cel mai simplu 
organizator, dau libertate minţii 
noastre să lucreze altceva decât sim- 
ple organizări de acţiuni, adică să 
lucreze ceea ce Dumnezeu a lăsat să 
lucreze. 


Ideea este să ne eliberăm mintea de 
grija obligaţiilor zilnice, prin organi- 
zarea lor şi prin respectarea progra- 
mului. Dacă însă nu ştim exact ce 
avem de făcut şi ne pierdem timpul 
încercând să ne amintim ce ar fi mai 
important într-un moment sau altul, 
obosim creierul cu lucruri inutile. El 
devine un calculator aglomerat cu 
informaţii care îi încetinesc adevăra- 
ta menire de a lucra — a-L cunoaşte 
pe Dumnezeu şi lucrurile Sale. 


Albert Rossi 


Psiholog şi profesor de Teologie 
Pastorală la Seminarul 
Sf. Vladimir, New York 

Biserica mărturisitoare 


Uzaa, un orăşel din Belarus. 1930, 
foamete mare. Curând e vremea ci- 
nei, dar Zenovia, preoteasa părinte- 
lui Mihail încă lucrează să termine o 
cuvertură brodată. 


- Broderia este aproape gata şi apoi 
vom mânca. Azi am reuşit să fac 
nişte plăcinţele de urzici. Slavă lui 
Dumnezeu şi mulţumită credincioşi- 
lor noştri care nu ne lasă la greu, se 
gândea preoteasa. Imi pare doar rău 
că nu voi lua mai mult de 5 ruble 
pentru cuvertură şi am lucrat la ea 
o săptămână întreagă... 


În camera învecinată, capul familiei 
se roagă în tăcere. Preotul Mihail a 
fost chemat în repetate rânduri la 
secţia de miliţie şi la NKVD 
(securitatea sovietică — n.n.). La în- 
ceput l-au ameninţat că vor închide 
biserica. În schimbul renunţării la 
preoţie i-au oferit un loc de muncă. 
Dar după ce preotul a rămas hotărât 
în biserică, aceia au început să-l 
amenințe... De fiecare dată când se 
întorcea acasă de la secţie, părintele 
Mihail auzea pe stradă înjurăturile 
vagabonzilor la adresa lui. 


protoiereul Mihaib Novitsky 


- credincios lui Hristos 


până la moarte - 


În februarie 1932, partidul comunist 
anunţase implementarea planului 
cincinal prin care „numele lui Dum- 
nezeu trebuie uitat pe tot cuprinsul 
URSS” până în mai 1937. Bisericilor 
li se cereau cote exorbitante, cu ne- 
putinţă de adunat de la nişte credin- 
cioşi şi ei luptându-se cu sărăcia. 
Cele închise erau transformate în 
cluburi, depozite, hambare... 


Părintele Mihail a făcut tot ce a putut 
pentru a-şi apăra biserica. Credincio- 
şii l-au ajutat cum au putut. Unii din- 
tre ei şi-au vândut ultimele bunuri 
preţioase şi le-au dat părintelui să 
plătească impozitul. Cu toate acestea, 
în 1933, Biserica Sf. Apostoli Petru şi 
Pavel din Uzda a fost închisă şi tran- 
sformată în depozit de grâne. Părin- 
tele Mihail s-a îmbolnăvit din cauza 
greutăților şi necazurilor prin care 
trecuse. Și totuşi, continua să slu- 
jească singur în biserica — depozit... 


Venise Săptămâna Mare. În Miercu- 
rea Mare, părintele Mihail abia a pu- 
tut să slujească la Liturghia Darurilor 
Înainte Sfinţite. S-a simţit foarte rău. 


Apoi a venit Joia Mare. Părintele a 
trebuit să meargă pe jos după Epitaf 
până la un orăşel aflat la 20 km. La 
întoarcere a încercat să ţină Denia 
celor 12 Evanghelii, dar a trebuit să 
se aşeze. 


FILOCALIA NE ÎNVAŢĂ 


Vinerea Mare. Dimineaţă au venit 
credincioşii să se spovedească. Părin- 
tele Mihail nu a mai putut să meargă 
acasă din cauza oboselii şi a rămas în 
biserică. Noaptea, doi oameni au pă- 
truns în lăcaş — credeau că vor afla 
bijuterii. Negăsind nimic, l-au bătut 
crunt pe preotul bolnav. Părintele 
Mihail nu a spus nimic soţiei şi copii- 
lor. 


Sâmbăta Mare. A sfinţit Paştile şi 
apoi s-a întins în pat, căci nu mai 
avea putere. 


Părintele Mihail a slujit cu foarte 
mare greutate Liturghia Învierii, 
stând într-un scaun. Slujba a trebuit 
scurtată. Oamenii nu aveau voie să 
intre în biserica-depozit, dar au fost 
deschise larg ferestrele, ca ei să poată 
auzi. 


A doua zi de Paști, părintele a slujit 
iar cu mare greutate, dar în a treia zi 
nu mai putea să vorbească. Preoteasa 
a citit Acatistul Maicii Domnului la 
căpătâiul său. A venit un preot din 
localitatea învecinată pentru a-l îm- 
părtăşi. Preotul Mihail a adormit în 
ziua de 30 aprilie 1935, iar în camera 
sa a răsunat troparul Învierii. 


În anul 2000 el a fost canonizat, iar 
de atunci este prăznuit a treia zi de 
Paşti. 


Va zice cineva dintre cei robiţi lăcomiei de mâncare: eu mănânc foarte mult şi, fiindcă cheltuiesc mult, sunt silit să 


mă încurc în nenumărate treburi ale vieţii. Dar şi acesta să privească la balenele cele mari, care pasc în Oceanul 
Atlantic, cum sunt hrănite de Dumnezeu din belşug şi niciodată nu ştiu ce-i foamea. Căci fiecare din ele înghite atâ- 
ta hrană cât nu poate cheltui zilnic nici o cetate cu mulţi locuitori. Prin urmare, Dumnezeu este Cel ce hrăneşte şi pe 
cel ce mănâncă puţin, şi pe cel ce mănâncă mult. (Filocalia vol. 4) 

Minuni din prezent 


OA 
TERON 


„Acum 23 de ani, soţia mea s-a îm- 
bolnăvit de lupus eritematos siste- 
mic, o boală autoimună extrem de 
gravă. Am fost la doi doctori cunos- 
cuţi din Atena, profesori universi- 
tari, şi amândoi ne-au spus că nu 
mai sunt şanse să scape. Nu se cu- 
noştea un tratament, iar boala s-a 
răspândit rapid în tot organismul. 


Soţia mea şi-a pierdut la scurt timp 
vederea, iar sângele ei se schimba în 
apă. Apoi nu a mai putut să se mişte 
deloc, iar doctorii ne-au spus că a 
venit ceasul morții. 


În tot acest timp, eu am mers zi de zi 
la Sf. Porfirie şi l-am rugat să o po- 
menească pe soţia mea. Într-o zi i- 
am adus o cămaşă de noapte să o 
binecuvânteze şi l-am rugat să-mi 
spună ce să fac ca ea să se vindece. 


Părintele Porfirie nu mi-a zis ca me- 
dicii, că soţia va muri, ci văzându- 
mă cu metanierul în mână, mi-a 
spus să mă rog mereu cu Rugăciu- 
nea inimii. 


Către final, boala i-a distrus esofa- 
gul, iar soţia nu a mai putut să mă- 
nânce nimic şi nici să înghită vreo 
picătură de apă. Stăteam la capul 
patului şi îi picuram pe buzele încin- 
se de febra bolii câte un strop de 
apă. 


Neştiind ce să mai fac, i-am spus că 
o voi lua să o duc la Părintele Porfi- 
rie, ca să o binecuvânteze. 


Aşa că i-am luat trupul muribund şi 
l-am dus pe braţe până la maşină. 
Apoi am pornit spre chilia Părintelui 
Porfirie. Când am ajuns acolo, Pă- 


Una dintre cele mai mari 
minuni ale 


sfântului: Porfirie 


rintele m-a întrebat ce vreau. 
- Soţia mea e pe moarte, Părinte! 


Atunci el a pus crucea de lemn pe 
care o ţinea în mână, pe capul bol- 
navei şi i-a zis: 


- Te vei face bine. 


Am luat-o şi am dus-o iar la spital, 
dar simţeam că se va face bine, pen- 
tru că aşa zisese Părintele Porfirie. 
Noaptea a făcut febră mare şi moar- 
tea i se vedea pe trăsături. Nu putea 
să înghită niciun strop de apă, căci 
esofagul îi era distrus. Aşa am petre- 
cut toată noaptea, adormind un pic 
lângă ea. 


Dimineaţă m-a trezit un glas: 
- Mi-e foame! 
Era glasul soţiei mele. 


- Ce să-ți aduc de mâncare?, am 
întrebat-o paralizat de uimire. 


- O tocană. 


- Aşa ceva nu se poate. O să te su- 
foci, căci nu poţi înghiţi. Azi-noapte 
nu ai putut înghiţi nici măcar o pi- 
cătură de apă. 


Dar ea a insistat că îi e foame. Nu 
ştiam ce să fac. Însă ginerele meu mi 
-a zis să-i împlinesc această ultimă 
dorinţă şi l-am ascultat. 


Tocana a fost gătită şi i-am adus-o. 
Spre uimirea mea, soţia s-a ridicat 
singură pe marginea patului şi a 
mâncat două porţii. Apoi a început 
să se înzdrăvenească, să umble sin- 
gură. Ne repeta că se simte bine. 


Peste o săptămână au dus-o la alte 
analize de sânge. Medicul mi-a spus 
uluit că soţia mea nu mai avea ni- 
mic. Şi într-adevăr, de atunci nu a 
mai avut nicio problemă. 


Aceasta este una dintre cele mai 
mari minuni ale Părintelui Porfirie. 
A cărui binecuvântare să o avem 
pururea!” 

Este foarte greu şi tot mai greu să 
ducem o viaţă creştină pentru că 
asistăm la o ruptură faţă de orice 
tradiţie şi de obiceiurile dinainte. 
Părintele Arsenie spunea că 
vom vedea oamenii schimbân- 
du-se radical din 10 în 10 ani (ca 
stil de viaţă şi ca mod de gândire). Ce 
diferenţă! Inainte treceau sute de ani 
ca oamenii să-și schimbe obiceiurile, 
gândirea, modul de viaţă. Cred însă 
că 10 ani a devenit mult ca termen de 
schimbare. Şi acum înţelegem de ce 
Părintele Arsenie spunea că nu vrea 
să trăiască nicio clipă în vremurile de 
după căderea comunismului. 


Din păcate, noi trăim aceste vremuri 
grele. Dar ce e mai periculos este 
faptul că aşa curg lucrurile încât 
să nu ne dăm seama că trăim 
astfel de vremuri. Au în ele un fel 
de morfină. După căderea omului, 
durerea a devenit un lucru foarte 
bun. De exemplu, sunt anumite boli 
pe care dacă le ai, nu simţi niciun fel 
de durere, cum ar fi cancerul la plă- 
mâni. Şi aceasta este un lucru rău, 
căci nu ştii că ai o problemă. Durerea 
semnalează prezenţa unei boli, ajută 
la descoperirea ei. Cu cât nu simţi 
durere, cu atât este mai perfidă boala 
şi te ia prin surprindere. 


Vremurile pe care le trăim noi sunt 
deocamdată fără mari dureri sau pă- 
relnic fără dureri, care, dacă ar exis- 
ta, ne-ar pune în gardă şi ne-ar mo- 
biliza să facem ceva pentru a ne însă- 
nătoşi. Lumea de azi trăieşte cu 
o morfină duhovnicească și nu 
mai percepe gravitatea păcate- 
lor în care trăieşte. Astăzi se fac 
nişte păcate care înainte era inaccep- 
tabil şi a le auzi. Sf. Ap. Pavel spunea 
despre păcatul sodomiei că este ruşi- 
ne a grăi despre el. Or, astăzi toată 


lumea îl acceptă ca fiind o altă faţă a 
normalităţii şi consideră că este un 
mod de viaţă firesc. 


De aceea este atât de greu să fii creş- 
tin într-o astfel de lume. Copiii şi-au 
întors faţa de la părinţi, unii pe alţii s 
-au dezamăgit la culme. A fi creştin 
este astăzi, mai mult ca oricând, ca- 
talogat drept nebunie. Dacă îţi per- 
miţi să ţii post ori să te îmbraci de- 
cent, vei fi numit nebun, mai ales 
dacă eşti tânăr. Cum îţi permiţi să 
sfidezi valul? Lumea nu numai că ne 
cataloghează cu uşurinţă, dar ne şi 
scoate din ea, aşa cum Mântuitorul a 
fost scos din ţinutul gherghesenilor. 
Deocamdată, lumea de azi ne roagă 
respectuos să ieşim din cadrele ei, 
dar rugămintea ei devine din ce în ce 
mai dură şi mai malițioasă. 


Ce e de făcut? Cum putem fi creştini 
şi totuşi să trăim în această lume? 
Cadrele vieţii creştine, care până 
acum erau atât de clare, de evidente, 
s-au desfigurat total. Tot ceea ce este 
curat a început să primească o turnu- 
ră de nebunie. Or, noi tocmai pe 
acestea trebuie să le redescoperim. 
Trebuie să redescoperim floa- 
rea ruşinii, floarea fecioriei. 


După Revoluţie, G. Liiceanu a scris o 
carte celebră „Apel către lichele”, în 
care îi ruga pe foştii comunişti şi se- 
curişti să se dea puţin la o parte, să 
aştepte o vreme după toată nebunia 
pe care o produseseră, să le fie ruşine 
să revină imediat în viaţa politică. 
Lucrurile nu s-au întâmplat deloc 
aşa. Şi azi e la fel. Aşadar e greu să 
duci o viaţă de creştin azi. Lichelele 
consideră că nu mai merită să duci o 
viaţă de creştin azi. Pe vremea Sfân- 
tului Constantin cel Mare era la mo- 
dă să fii creştin, pentru că tonul aces- 
tei vieţi era dat de cei mai buni oa- 


meni - creştinii. Să ne gândim când 
încep să apară marile mănăstiri cu 
viaţă pustnicească deosebită. Tocmai 
când creştinismul primeşte libertate. 
De ce ? Pentru că se simţea nevoia 
păstrării creştinismului pur, adevă- 
rat, care era periclitat de lichelele 
apărute odată cu libertatea şi care au 
transformat Biserica. Ei au fost cei 
care, în Biserică fiind, i-au condam- 
nat la exil pe Sf. Ioan Gură de Aur şi 
pe Sf. Maxim. Şi aceasta se întâmpla 
cu acceptul împăraţilor şi patriarhi- 
lor... Acele lichele au transformat 
Biserica în propria lor afacere. 


Azi am ieşit din vremurile grele, din 
perioada comunistă, prin care Dum- 
nezeu a vrut să curețe lumea. A ră- 
mas o turmă mică, ce ţine dreapta 
credință şi o şi împlineşte. Căci 
Dumnezeu nu stă în democraţie, şi 
nici în miliarde. Comunismul a fost 
primul filtru de curăţare: atunci nu 
dădea bine să fii creştin şi totuşi co- 
muniştii au împănat Biserica, pentru 
a o distruge, cu tot felul de lichele. 


Acum trăim o a doua fază de curăţire 
a Bisericii, în care nu dă bine să tră- 
ieşti creştineşte. Este o autocurăţire 
a Duhului. Aşadar, dacă Biserica este 
Biserică, în ea nu pot să rămână Ii- 
chelele. Vor căuta alte afaceri. De 
aceea este mare nevoie să vorbim 
despre cadrele vieţii creştine: vesti- 
mentaţie, nunţi, concedii, etc. 


(va urma) 


MaxiMina 26/2022 


Arta şi Biserica 


Cs. Lewis spunea că dacă omul a 
fost făcut după chipul lui Dumne- 
zeu, iar Dumnezeu este făcătorul 
tuturor celor văzute şi nevăzute, 
omul este şi el chemat să fie un 
creator. Lewis îl numeşte un sub- 
creator. 


Crezul vorbeşte despre Dumnezeu 
ca Făcătorul tuturor, iar cuvântul 
„făcător” în greacă înseamnă şi a 
face poezie. Aşadar, a fi creator este 
strâns legat de a 
realiza artistic 
ceea ce faci. Şi 
aici nu este vor- 
ba doar de crea- 
ţia propriu-zis 
artistică: pictură, 
poezie, muzică, 
arhitectură, arta 
lemnului, a cu- 
vântului, ci de 
orice forme de 
creaţie. 


Omul este dăruit cu harul de a 
sculpta cuvinte, de a scoate din ele 
„murmurul mării”. Cum se poate 
aceasta? Să ne amintim de Adam, a 
cărui primă lucrare a fost să dea 
nume tuturor animalelor. Aceasta 
înseamnă că prima vocaţie a lui 
Adam a fost aceea de poet, adi- 
că a vedea dincolo de formă, esenţa 
cu care Dumnezeu a înzestrat fieca- 
re făptură şi a crea numele potrivit 
fiecărei făpturi. Adam a fost chemat 
să articuleze prin propriile cuvinte, 
create chiar de el, ceea ce Dumne- 
zeu făcuse, devenind astfel un sub- 
creator al făpturilor. Numele găsite 
fiecărui animal erau menite să în- 
mulţească slava lui Dumnezeu prin 
cuvânt. 


Iar când o vede prima dată pe Eva, 
cea menită să fie ajutor pe potriva 
sa, Adam devine cu totul poetic. 
Aceasta o înţelegem din însuşi tex- 
tul Scripturii. Căci cum altfel am 
putea numi decât poezie, felul în 
care Adam o numeşte pe Eva? Ei nu 
-i ajunge un nume, ci este nevoie de 
o cântare care să exprime esenţa 
Evei şi sufletul plin de iubire al lui 
Adam: „lată aceasta-i os din oasele 
mele şi carne din carnea mea”. 


Aşadar, pus în faţa acestei noi şi 
minunate creaţii a lui Dumnezeu, 
care este prima femeie, Adam nu 
poate să facă altceva decât să cânte 
prin cuvânt. Şi după chipul său au 
fost şi sunt toţi îndrăgostiţii acestei 
lumi, care, în momentul în care se 


îndrăgostesc, trec prin experienţa 
lui Adam: vor să scrie, vor să cree- 
ze, vor să cânte. 


Aşadar, iubirea te face creator, dar 
iubirea este parte a firii noastre cu 
care ne-a înzestrat Dumnezeu. Deci 
omul este prin natura sa un 
artist dacă îşi împlineşte me- 
nirea de a iubi în Dumnezeu. 
El trebuie să-şi exprime artistic iu- 
birea, adică lucrarea sa. 


Meonirea ce artist 


a omului 


Biserica Ortodoxă a înţeles că omul, 
prin natura sa, este un artist, şi a 
dat posibilitatea tuturor credincio- 
şilor să-şi exprime artistic slava 
adusă lui Dumnezeu. O vedem în 
cuvânt, în cântări, în icoane, în ar- 


hitectură, în fiecare obiect de cult, 
în tot ce înseamnă alcătuirea unei 
biserici şi a unei slujbe ortodoxe. 
Biserica a adunat pe cei mai talen- 
taţi artişti ai timpului să lucreze 
creator pentru înfrumusețarea sa. 
Aşadar, este de la sine înţeles că 
pentru slava lui Dumnezeu trebuie 
să lucreze cei mai buni meşteri. As- 
tfel că bisericile ortodoxe au- 
tentice sunt un preaplin de 
frumuseţe şi nu este de mirare că 


cei care intră în ele, indiferent de 
religie, simt că acolo este raiul. 


Este ceea ce au trăit Adam şi Eva în 
grădina Raiului, care era îngrădi- 
tă, adică era un loc bine determi- 
nat în care se cultiva intens 
frumuseţea. Aceasta era lucrarea 
primilor oameni. Și tocmai pentru 
că am fost creaţi cu acest scop, în 
natura noastră avem o sete şi o foa- 
me fundamentală de frumos, care 
trebuie împlinită. 
Aristotel spunea că 
omul e prin natură 
flămând de cunoaş- 
tere. Dar cu siguran- 
ţă că, tot prin natu- 
ră, omul este la fel 
de însetat şi de fru- 
mos. 


Pe de altă parte, da- 
că ne uităm la blocu- 
rile şi clădirile ridi- 
cate de-a valma în 
regimul comunist, urâţenia lor ne 
răneşte sufletul. Diavolul este mo- 
noton, steril şi repetitiv. Dacă treci 
de aceste monstruozităţi şi ajungi 
în vreo mănăstire istorică, frumuse- 
ţea ei îţi odihneşte şi îţi hrăneşte 
sufletul, pentru că ea este chipul 
grădinii Raiului. 


C.S. Lewis plusează această sete a 
omului. El spune că omul nu doar 
doreşte să vadă din afară frumosul, 
ci are nevoie să fie parte din el, să 
fie cuprins de frumos, să se afle 
în comuniune cu Frumuseţea şi 
astfel să devină el însuşi fru- 
mos. Sufletul doreşte să fie frumos 
şi aceasta este o sete adâncă a omu- 
lui. lar această sete se poate împlini 
doar în Biserică. Prin cădere, omul 
a pierdut frumuseţea dintâi, chipul 
lui Dumnezeu. Biserica îl aduce la 
frumuseţea menită lui de Ziditor. 


Într-o lume de-formată şi urâţită, 
menirea Bisericii este să re-formeze 
(iar în latină frumuseţe se spune 
„forma”) sufletul, să readucă fru- 
mosul în om şi în lume. 


Pr. Andrew Cuneo, 

